**OSNOVNA ŠKOLA MIKLEUŠ**

**ŠKOLSKA 13, MIKLEUŠ**

**Zapisnik 9. sjednice Školskog odbora**

**Sjednica je održana 28. prosinca 2022. g. u 8 sati.**

**Nazočni:** Ivan Kanski, Milkica Sarajlić Kolundžija, Melita Horvat Rukavina, Svjetlana Mojzeš, Gordana Gaća Ćurak i Ivana Škulj

Odsutni: Loredana Dunković

**Ostali nazočni:** Dragan Kraljik - ravnatelj, Dejan Matota-računovođa, Višnja Šimašek - tajnica.

**D N E V N I R E D**

1. **Usvajanje zapisnika s prethodne sjednice**
2. **Usvajanje rebalansa Financijskog plana za 2022.g.**
3. **Usvajanje Financijskog plana za 2023.g. i projekcija za 2024.g. i 2025.g.**
4. **Davanje prethodne suglasnosti za zasnivanje radnog odnosa po natječaju - učitelj/ica likovne kulture, nepuno određeno radno vrijeme (zamjena za rodiljni/roditeljski dopust)**
5. **Davanje prethodne suglasnosti za zasnivanje radnog odnosa po natječaju - učitelj/ica geografije, nepuno određeno radno vrijeme (zamjena)**
6. **Različito**

Dnevni red je jednoglasno usvojen.

Svi materijali su dostavljeni članovima ŠO kako bi se mogli izjasniti o pojedinim točkama.

**AD/1.**

Zapisnik s prethodne sjednice prihvaća se bez primjedaba.

**AD/2.**

Računovođa Dejan Matota obrazlaže izmjene vezane za rebalans Financijskog plana za 2022.g.

Na rebalans Financijskog plana za 2022. godinu nije bilo primjedbi te je isti jednoglasno usvojen.

**AD/3.**

Financijski plan za 2023. godinu kao i na navedene projekcije za 2024.g. i 2025.g jednoglasno su usvojeni.

**AD/4.**

Osnovna škola Mikleuš raspisala je natječaj 9. prosinca 2022. g. za radno mjesto:

-Učitelj/ica likovne kulture – određeno nepuno radno vrijeme- 4 sata redovne nastave (zamjena za rodiljni/roditeljski dopust).

Na natječaj se prijavila Marlies Valpovac, magistra primarnog obrazovanja, nestručno, koja već radi na navedenom radnom mjestu te ravnatelj predlaže nju za zasnivanje radnog odnosa kao zamjenu s kojom bi sklopili ugovor o radu na nepuno određeno vrijeme s trajanjem do zasnivanja radnog odnosa na osnovi ponovljenoga natječaja u roku od pet mjeseci sukladno odredbi članka 107. stavka 11. Zakona o odgoju i obrazovanju u osnovnoj i srednjoj školi.

Predsjednik ŠO dao je na glasovanje navedeni prijedlog, koji nazočni dizanjem ruku jednoglasno prihvaćaju, te je donesena Odlukao davanju prethodne suglasnosti u vezi zasnivanja radnog odnosa.

**AD/5.**

Osnovna škola Mikleuš raspisala je natječaj 9. prosinca 2022. g. za radno mjesto:

-Učitelj/ica geografije – određeno nepuno radno vrijeme- 7,5 sati redovne nastave (zamjena).

Na natječaj su se prijavila dva kandidata, nestručno. Jurica Kraljik, magistar kineziologije i Josip Tomeković, magistar povijesti.

Budući da su oba kandidata nestručna nije se provela procjena odnosno vrednovanje kandidata.

Ravnatelj predlaže za zasnivanje radnog odnosa Juricu Kraljika, magistra kineziologije, koji radi na navedenom radnom mjestu kao zamjena s kojim bi sklopili ugovor o radu na nepuno određeno vrijeme s trajanjem do zasnivanja radnog odnosa na osnovi ponovljenoga natječaja u roku od pet mjeseci sukladno odredbi članka 107. stavka 11. Zakona o odgoju i obrazovanju u osnovnoj i srednjoj školi.

Predsjednik ŠO dao je na glasovanje navedeni prijedlog, koji nazočni dizanjem ruku jednoglasno prihvaćaju, te je donesena Odlukao davanju prethodne suglasnosti u vezi zasnivanja radnog odnosa.

**AD/6.**

Pod točkom različito nije bilo pitanja ni prijedloga.

KLASA: 003-06/21-01/10

URBROJ: 2189-24-01/21-2